**Георгій Пятровіч Кандрацьеў** (нар. 7 студзеня 1960, Любанічы, Талачынскі раён, Віцебская вобласць, Беларуская ССР) — беларускі і савецкі футбаліст, трэнер.

Кар’ера іграка
--------------

У дзяцінстве займаўся многімі відамі спорту адразу: удзельнічаў у раённых спаборніцтвах па лёгкай атлетыцы. Паступіўшы ў Віцебскі тэхнікум фізкультуры, пачаў сур’ёзна займацца футболам. У гэты ж час прыняты ў групу падрыхтоўкі віцебскай «Дзвіны», праз некаторы час пачаў выступаць у гэтай камандзе за асноўны склад у Другой лізе саюзнага першынства па футболе. За 2 сезоны ў камандзе праявіў сябе як бамбардзір — у кожным з двух сезонаў (1978 і 1979) забіваў па 11 мячоў.

У 1980 годзе быў запрошаны ў «Дынама» (Мінск). Паколькі ў камандзе быў дэфіцыт форвардаў, амаль адразу зайграў у аснове — у 1-м сезоне правёў 11 гульняў. Але ўжо наступны сезон быў практычна страчаны — Георгій правёў яго ў дублі. Больш за тое, два месяцы ў 1981 гуляў за «Дынама» (Брэст), адначасова з’яўляючыся яшчэ і ваеннаслужачым. У канцы года ўсё ж вернуты ў Мінск. Пасля гэтага Кандрацьеў — асноўны ігрок «мінчукоў». Быў капітанам каманды адзін сезон.

З 1984 года стаў прыцягвацца да гульняў за зборную СССР. Правёў 14 гульняў, у пяці выхадзіў у стартавым складзе. Забіў 4 мяча. Кар’ера ў зборнай завяршылася адразу пасля зняцця з пасады галоўнага трэнера зборнай Эдуарда Малафеева летам 1986 года.

У сезоне 1988, пасля вяртання ў Мінск Эдуарда Малафеева ў якасці галоўнага трэнера, гуляў нестабільна, забіў усяго 1 гол. У выніку, Эдуард Малафееў адлічыў Кандрацьева з «Дынама» (Мінск).

Георгій у 1989 годзе пераехаў у Адэсу, дзе правёў некалькі сезонаў за «Чарнаморац». У 1991 годзе, разлічваючы на ​​дапамогу ў замежным працаўладкаванні, пераехаў гуляць у Маскву за «Лакаматыў». У другой палове 1991 года тры месяцы гуляў за «Санкт-Пёльтэн», у якога «зламаўся» асноўны форвард. Па вяртанні ў строй нападніка, Кандрацьеў з’ехаў дадому.

У 1992 годзе гуляў за «Металург» (Маладзечна), а ў стартавым матчы чэмпіянату Беларусі 1992/93 ударыў суддзю і атрымаў дыскваліфікацыю на 15 гульняў. У 1993 пераехаў на Украіну, дзе разам з экс-дынамаўцам Сяргеем Гоманавым выступаў за «Тэмп» (Шапятоўка). У 1993 годзе гуляў у оберлізе за «Вісмут». Пасля 5-ці гульняў, з’ехаў дадому рабіць візу, але аформіць яе ў тэрмін не паспеў. У клубе адмовіліся плаціць футбалісту заробак за спазненне і Кандрацьеў зноў вярнуўся дадому. У 1994—1997 гадах гуляў у Фінляндыі за каманду КаІК Каскінен разам з Юрыем Жалудковым і Валерыем Алейнікам. У 1998 годзе завяршыў кар’еру ў мазырскай «Славіі».

Кар’ера трэнера
---------------

У 2003 годзе паступіў і скончыў ВШТ. 12 снежня 2010 года ў Маскве скончыў 240-гадзіннае навучанне ў ВШТ на трэнерскіх курсах і атрымаў ліцэнзію Pro.

Трэнерскую працу пачаў у 1998 годзе ў якасці другога трэнера мазырскай «Славіі», дзе заканчваў кар’еру іграка. У 2000—2002 гадах працаваў другім трэнерам «Дынама» (Мінск), прычым з ліпеня па кастрычнік 2001 года выконваў абавязкі галоўнага трэнера. Працаваў галоўным трэнерам віцебскага «Лакаматыва» (2003—2004) і «Смаргоні» (2005—2008) — вывеў апошні клуб у Вышэйшую лігу чэмпіянату Беларусі па футболе.

З 2009 года ўзначальваў моладзевую зборную Беларусі, з якой стаў бронзавым прызёрам чэмпіянату Еўропы (2011) і заваяваў пуцёўку на Алімпійскія гульні 2012. Са снежня 2011 года адначасова з’яўляўся галоўным трэнерам зборнай Беларусі па футболе.

На Алімпійскіх гульнях зборная пад кіраўніцтвам Кандрацьева заняла трэцяе месца ў групе, што не дазволіла ёй выйсці ў чвэрцьфінал. Як галоўны трэнер нацыянальнай зборнай правёў увесь адборачны цыкл да чэмпіянату свету 2014, у якім Беларусь выступіла няўдала, заняўшы апошняе месца ў групе. На старце кваліфікацыі да чэмпіянату Еўропы 2016 Беларусь у гасцях згуляла ўнічыю з Люксембургам (1:1), пасля чаго ў хатніх матчах саступіла Украіне (0:2) і Славакіі (1:3). На наступны дзень пасля апошняга паражэння, 13 кастрычніка 2014, Кандрацьеў пакінуў пасаду галоўнага трэнера нацыянальнай зборнай.

У сезоне 2015 заставаўся без трэнерскай працы. У лістападзе 2015 года стала вядома, што Кандрацьеў стане новым галоўным трэнерам футбольнага клуба «Мінск». У студзені 2016 года афіцыйна ўзначаліў сталічны клуб. У сезоне 2016 прывёў каманду да чацвёртага месца ў чэмпіянаце. У сезоне 2017 «Мінск» узяў курс на амаладжэнне, і Кандрацьеў пагадзіўся падоўжыць супрацоўніцтва са сталічным клубам. У новым складзе, большасць якога стваралі маладыя ўласныя выхаванцы, каманда апынулася ў ніжняй частцы табліцы і заняла 14-е месца. У снежні 2017 года па заканчэнні кантракта пакінуў сталічны клуб.

У студзені 2018 года ўзначаліў бабруйскую «Белшыну». У кастрычніку 2018 года, пасля паражэння ад «Славіі» (0:2), якое практычна пазбавіла бабруйскую каманду шанцаў на выхад у Вышэйшую лігу, паканіў пасаду галоўнага трэнера.

У студзені 2019 года ўвайшоў у трэнерскі штаб Ігара Кавалевіча ў гродзенскім «Нёмане». У лютым 2019 года стаў таксама памочнікам Міхаіла Мархеля ў моладзевай зборнай Беларусі, а ў сакавіку з-за занятасці Мархеля самастойна праводзіў збор моладзевай каманды. У чэрвені 2019 года, з прызначэннем Мархеля галоўным трэнерам нацыянальнай зборнай Беларусі, увайшоў у яго штаб, у сувязі з чым пакінуў «Нёман».

У красавіку 2021 года, пасля адстаўкі Мархеля, быў прызначаны выканаўцам абавязкаў галоўнага трэнера зборнай Беларусі, а ў ліпені таго ж года быў зацверджаны на пасадзе. Пад кіраўнітвам Кандрацьева зборная пацярпела шэсць паражэнняў запар у адборы да чэмпіянату свету 2022, а ў 2022 годзе, пасля шэрагу перамог у таварыскіх матчах, няўдала выступала ў Лізе нацый УЕФА, заняўшы апошняе месца ў групе. Адбор да чэмпіянату Еўропы 2024 пачаўся з трох паражэнняў, і толькі 19 чэрвеня 2023 года зборная нарэшце здабыла перамогу ў афіцыйным матчы, адолеўшы Косава (2:1). 29 чэрвеня 2023 года кіраўніцтва АБФФ звольніла Кандрацьева з пасады галоўнага трэнера зборнай.

Дасягненні
----------

* Чэмпіён СССР (1982)
* Бронзавы прызёр чэмпіянату СССР (1983)
* Фіналіст кубка СССР (1987)
* Уладальнік Кубка Федэрацыі футбола СССР (1990).
* Член клуба Рыгора Фядотава (забіў на вышэйшым узроўні 115 галоў)
* Майстар спорту СССР

Заўвагі
-------

1. ↑  Georgi Kondratjev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Georgi Kondratiev // FBref.com<a href='https://wikidata.org/wiki/Track:Q56239490'></a>
3. ↑  Руководство АБФФ приняло отставку Георгия Кондратьева
4. ↑  Георгий Кондратьев назначен главным тренером "Минска"
5. ↑  Георгий Кондратьев официально возглавил "Минск"
6. ↑  Лухвич стал главным тренером «Минска»
7. ↑  Георгий Кондратьев официально возглавил "Белшину"
8. ↑  Кондратьев покинул пост главного тренера "Белшины"
9. ↑  Георгий Кондратьев вошел в тренерский штаб "Немана"
10. ↑  Болтрушевич, Мирослав Хлебосолов и еще 17 футболистов вызваны для подготовки к матчу против Гибралтара
11. ↑  Кондратьев из-за занятости Мархеля с U-17 проведет сбор молодежной сборной Беларуси
12. ↑  Кондратьев, Юрий Мархель, Сулима и Ровнейко войдут в штаб Михаила Мархеля в сборной Беларуси
13. ↑  Георгий Кондратьев покинул "Неман"
14. ↑  Георгий Кондратьев назначен и.о. главного тренера сборной Беларуси
15. ↑  Георгий Кондратьев утвержден в должности главного тренера сборной Беларуси
16. ↑  Георгий Кондратьев покинул сборную Беларуси (руск.). *football.by* (29 чэрвеня 2023). Праверана 19 ліпеня 2023.
17. ↑  *Віталій Орлов* Одеські злети футболіста Георгія Кондратьєва  (укр.) // Я — одесит, 19.08.2022

| ⛭Галоўныя трэнеры  нацыянальнай зборнай Беларусі па футболе |
| --- |
| 
* Вяргеенка (1992—1994)
* Бароўскі (1994—1996)
* Вяргеенка (1997—1999)
* Бароўскі (1999—2000)
* Малафееў (2000—2002)
* Стральцоў (в. а.) (2002)
* Малафееў (2002—2003)
* Байдачны (2003—2005)
* Пунтус (2006—2007)
* Штангэ (2007—2011)
* Кандрацьеў (2011—2014)
* Зыгмантовіч (в. а.) (2014)
* Хацкевіч (2014—2016)
* Крывушэнка (2017—2019)
* Мархель (2019—2021)
* Кандрацьеў (2021)
* Радушка (в. а.) (2021)
* Кандрацьеў (2021—2023)
* Алос (2023 — ц.ч.)

 |

| ⛭Маладзёжная зборная Беларусі — Маладзёжны чэмпіянат Еўропы 2011 — трэцяе месца |
| --- |
| Сцяг Беларусі | 
* 1 Гутар (б)
* 2 Драгун
* 3 Мацвейчык
* 4 Паліцевіч
* 5 Бага
* 6 Астравух
* 7 Сівакоў (к)
* 8 Букаткін
* 9 Скавыш
* 10 Перапечка
* 11 Варанкоў
* 12 Гамялько (б)
* 13 Няхайчык
* 14 Рыжко
* 15 Рэкіш
* 16 Гардзяйчук
* 17 Гайдучык
* 18 Палякоў
* 19 Савасцьянаў
* 20 Вераціла
* 21 Філіпенка
* 22 Гушчанка (б)
* 23 Хвашчынскі
* трэнер: Георгій Кандрацьеў

 |

| ⛭Алімпійская зборная Беларусі — Алімпійскія гульні 2012 |
| --- |
| Сцяг Беларусі | 
* 1 Гутар (б)
* 2 Драгун (к)
* 3 Кузьмянок
* 4 Паліцевіч
* 5 Бага
* 6 Гаўрыловіч
* 7 Вітус
* 8 Карніленка
* 9 Хвашчынскі
* 10 Брэсан
* 11 Варанкоў
* 12 Казлоў
* 13 Алексіевіч
* 14 Зубовіч
* 15 Салавей
* 16 Гардзяйчук
* 17 Палякоў
* 18 Шчарбакоў (б)
* 19 Скавыш
* трэнер: Георгій Кандрацьеў

 |

|  |  |
| --- | --- |
| ⚙️   Тэматычныя сайты | eu-football.info (ігрок) · FBref.com · FootballFacts.ru · National Football Teams.com · Olympedia · Transfermarkt (ігрок) · Transfermarkt (трэнер) · Зборная Расіі па футболе · УЕФА · УЕФА |
| Слоўнікі і энцыклапедыі | Вялікая расійская (старая версія) |